03/09/2015 | Administración LocalMunicipal
Neda
Convocatoria de axudas para á adquisición de libros de texto e material didáctico complementario para o presente curso academico

O Pleno deste Concello, en sesión celebrada o día 20/11/2014, aprobou os orzamentos e as súas bases de execución para o actual exercicio de 2015, no anexo VI recóllense as bases reguladoras da convocatoria de axudas para adquisición de libros de texto e material didáctico complementario, para o curso académico 2015/2016. Cumprindo o acordo adoptado pola Xunta de Goberno Local, en sesión celebrada o día 29/06/2015, faise pública a convocatoria destas axudas que se rexerán polas seguintes bases, abríndose o prazo para a presentación de solicitudes, que será de 20 días naturais contados a partir do seguinte ao da publicación da convocatoria no Boletín Oficial da Provincia. A igualdade de oportunidades ante o ensino é un dos retos principais que deben afronta-los poderes públicos para facer efectivo o dereito de todos á educación. Unha das medidas fundamentais é o establecemento dun sistema de becas e axudas que posibiliten o acceso e continuidade nos estudios a quenes carezan de medios económicos suficientes para elo. A presente convocatoria ten por obxecto a regulación das axudas para a adquisición de libros e material escolar destinado ás familias con menos poder adquisitivo do municipio e que non reciban outra axuda polo mesmo concepto doutras Administracións Públicas. As subvencións obxecto desta convocatoria efectuaranse con cargo á aplicación orzamentaria 323.48000.1.- Poderán solicitar estas axudas para os alumnos matriculados en centros docentes sostidos con fondos públicos, desde Educación Infantil (reglada e non reglada) ata a fin da de Educación Secundaria Obrigatoria, aquelas familias empadronadas no Concello de Neda, cuia renta no ano anterior ao da convocatoria non superara a cantidade de tres veces o salario mínimo interprofesional para tal exercicio. Non obstante, as axudas non cubrirán os libros dos alumnos que xa teñan cuberto este gasto por medio de calquera outra axuda; non obstante poderán solicitar beca para o resto de material didáctico complementario. No suposto de Educación infantil as axudas poderán cubrir custes de matrícula, aboamentos mensuais, custes de manutención e outros referidos a material didáctico.2.- En función do anteriormente establecido, poderán solicitar ditas axudas aquellos que reúnan os seguintes requisitos: a) Estar empadroado no Concello de Neda. b) Que os menores cursen estudios obrigatorios nos Centros de ensinanza pública da localidade. No suposto de educación infantil, ao non existir nestes momentos centro público algún no termo municipal, poderán optar ás axudas os menores matriculados en calquera centro homologado da área comarcal. c) Que a renda neta anual do núcleo familiar (pais e fillos) non supere a cantidade de tres veces o salario mínimo interprofesional no ano anterior ao da convocatoria das presentes subvencións. d) Estar o corrente no pago dos tributos municipais, no momento de presentar a solicitude.1.- Os solicitantes cumprimentarán o Modelo de Solicitude, que poderán atopar nas Oficinas Xerais do Concello.2.- O Modelo de Solicitude anteriormente sinalado deberá ser acompañado dos seguintes documentos: a) Fotocopia compulsada do D. N. I. do solicitante b) Fotocopia compulsada do Libro de Familia. c) Certificado de empadronamento no Concello de Neda. d) Certificado do Centro docente onde esté escolarizado o alumno. e) Xustificantes de ingresos económicos da unidade familiar, según o caso: fotocopia da última declaración da renda, nóminas, certificación do INEM, xustificantes de pensións, etc. f) Calquera outra documentación acreditativa de situacións declaradas polos solicitantes, tales como: separación ou divorcio, discapacidade ou minusvalía, carné de familia numerosa, etc. En caso de non aportarse documentación acreditativa para el concepto de ingresos anuais, non poderá outorgarse puntuación.3.- O prazo de presentación de solicitudes é de 20 días naturais, contados a partires do seguinte á publicación destas bases no Boletín Oficial da Provincia.4.- O lugar de presentación será no rexistro xeral do Concello de Neda en horario de 9:00 a 14:00.1.- As axudas serán concedidas pola Xunta de Goberno Local, previa proposta da Concellería de Educación e Servicios Sociais, segundo o baremo seguinte: 1) Unidade familiar cunha renda neta anual ata o salario mínimo interprofesional no ano anterior ao da convocatoria das presentes subvencións.- 4 puntos.2) Unidade familiar cunha renda neta anual ata 1,5 veces o salario mínimo interprofesional no ano anterior ao da convocatoria das presentes subvencións.- 3 puntos.3) Unidade familiar cunha renda neta anual ata 2 veces o salario mínimo interprofesional no ano anterior ao da convocatoria das presentes subvencións.- 2 puntos 4) Unidade familiar cunha renda neta anual ata 3 veces do salario mínimo interprofesional no ano anterior ao da convocatoria das presentes subvencións.- 1 punto 5) Unidade familiar cun fillo a cargo.- 1 punto 6) Unidade familiar con dous fillos a cargo.- 2 puntos 7) Unidade familiar con tres fillos a cargo.- 3 puntos 8) Unidade familiar con máis de tres fillos a cargo.- 4 puntos 9) Unidade familiar cuio sustentator principal sexa viúvo/a, pai/nai solteiro, separado/a, divorciado/a.- 1 punto.10) Unidade familiar con algún membro minusválido.- 1 punto. Da Declaración do Imposto sobre a Renta utilizarase a cantidade que figure no apartado “Base Liquidable Xeral sometida a gravamen” Existirá unha única lista de beneficiarios, ordenada de maior a menor puntuación. Se o número de solicitantes fora superior ó de axudas convocadas, os empates na puntuación máis baixa, dirimiranse aplicando o criterio da renda da unidade familiar: orden inverso da magnitude da renda da unidade familiar do solicitante. Unha vez finalizado o prazo de presentación de solicitudes, o equipo de Servicios Sociais do Concello procederá ó estudio e valoración das solicitudes. Este equipo formulará a proposta de concesión das axudas, que será aprobada pola Xunta de Goberno Local. Concedida á axuda, o Concello notificarao ós beneficiarios. As axudas serán aboadas ós beneficiarios, previa presentación do NIF e da factura acreditativa do gasto subvencionable. Para o non regulado nestas bases estarase o disposto na Lei 38/2003, de 17 de novembro, Xeral de Subvencións. Neda, 27 de agosto de 2015. O Alcalde-Presidente, Asdo: Angel Alvariño Saavedra.